**N Á R O D N Á R A D A  S L O V E N S K E J R E P U B L I K Y**

**V. volebné obdobie**

Návrh

**Zákon**

**z ........... 2011,**

**ktorým sa dopĺňa zákon č. 92/1991 Z. z. o podmienkach prevodu majetku štátu na iné osoby v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 92/1991 Zb. o podmienkach prevodu majetku štátu na iné osoby v znení zákona č. 92/1992 Zb., zákona č. 264/1992 Zb., ústavného zákona č. 541/1992 Zb., zákona č. 544/1992 Zb., zákona Národnej rady Slovenskej republiky č. 17/1993 Z. z., zákona Národnej rady Slovenskej republiky č. 172/1993 Z. z., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 60/1994 Z. z., zákona Národnej rady Slovenskej republiky č. 172/1994 Z. z., zákona Národnej rady Slovenskej republiky č. 244/1994 Z. z., zákona Národnej rady Slovenskej republiky č. 369/1994 Z. z., zákona Národnej rady Slovenskej republiky č. 374/1994 Z. z., zákona Národnej rady Slovenskej republiky č. 190/1995 Z. z., zákona Národnej rady Slovenskej republiky č. 304/1995 Z. z., nálezu Ústavného súdu Slovenskej republiky č. 4/1996 Z. z., zákona Národnej rady Slovenskej republiky č. 56/1996 Z. z., zákona Národnej rady Slovenskej republiky č. 322/1996 Z. z., nálezu Ústavného súdu Slovenskej republiky č. 352/1996 Z. z., zákona č. 210/1997 Z. z., zákona č. 211/1997 Z. z., nálezu Ústavného súdu Slovenskej republiky č. 221/1998 Z. z., zákona č. 253/1999 Z. z., zákona č. 122/2000 Z. z., zákona č. 441/2000 Z. z., zákona č. 13/2002 Z. z., zákona č. 291/2002 Z. z., zákona č. 292/2002 Z. z., zákona č. 465/2002 Z. z., zákona č. 564/2003 Z. z., zákona č. 359/2004 Z. z., zákona č. 523/2004 Z. z., zákona č. 717/2004 Z. z., zákona č. 595/2006 Z. z., zákona č. 160/2009 Z. z. a zákona č. 38/2010 Z. z. sa dopĺňa takto:

**1.** § 12 sa dopĺňa odsekmi 5 a 6, ktoré znejú:

 „(5) Spôsoby privatizácie podľa odseku 2 a naloženie s majetkom podľa odseku 3 sa nepoužije na 100 % majetkovú účasť fondu na podnikaní obchodnej spoločnosti

Bratislavská teplárenská, a.s., Bratislava,

Trnavská teplárenská, a.s., Trnava,

Martinská teplárenská, a.s., Martin,

Zvolenská teplárenská, a.s., Zvolen,

Žilinská teplárenská, a.s., Žilina a

Tepláreň Košice, a.s., Košice.

(6) Majetková účasť fondu na podnikaní obchodných spoločností podľa odseku 5 v rozsahu 100 % tvorí trvalú majetkovú účasť fondu.“.

**2.** V § 28 sa za odsek 4 vkladá nový odsek 5, ktorý znie:

 „(5) Rozhodnutie o privatizácii alebo schválený privatizačný projekt vláda zruší, ak ide o ponechanie majetkovej účasti fondu na podnikaní obchodných spoločností v trvalej majetkovej účasti fondu.“.

Doterajšie odseky 5 až 9 sa označujú ako odseky 6 až 10.

**3.** V § 28 ods. 9 sa za slová „privatizačný projekt“ vkladajú slová „podľa odsekov 6 a 7“ a na konci sa pripája táto veta: „Ak vláda zruší rozhodnutie o privatizácii alebo zruší schválený privatizačný projekt podľa odseku 5, fond v príslušných obchodných spoločnostiach vykonáva práva akcionára.“.

**4.** Za § 47g sa vkladá § 47h, ktorý vrátane nadpisu znie:

„§ 47h

Prechodné ustanovenia k úpravám účinným od 1. apríla 2011

 (1) Fond predloží ministerstvu návrh na zrušenie rozhodnutí o privatizácii podľa § 28 ods. 5 obchodných spoločností podľa § 12 ods. 5 do desiatich dní od účinnosti tohto zákona.

 (2) Ministerstvo požiada vládu o zrušenie rozhodnutí o privatizácii podľa § 28 ods. 5 obchodných spoločností podľa § 12 ods. 5 do desiatich dní od doručenia návrhu fondu podľa odseku 1.“.

**Čl. II**

Tento zákon nadobúda účinnosť 1. apríla 2011.